Ahaa Teatteri

Ahaa Teatteri  on tamperelainen lasten- ja nuortennäytelmiin erikoistunut kiertävä ammattiteatteri. Se on perustettu vuonna 1970, ja ensimmäinen ensi-ilta oli vuonna 1971.

Ahaa Teatterin peruslähtökohtana on korkeatasoisen lasten- ja nuortenteatterin tuottaminen ja halu viedä teatteriesitys paikkoihin, joissa muutoin ei olisi mahdollisuutta nähdä tai kokea teatteria. Teatteri on valtakunnallinen lasten- ja nuortenteatteri. Esityksistä yli 70 % on kiertue-esityksiä. Kiertämisen ohella esityksiä on myös teatterin kotinäyttämöllä Tampereella. Kotinäyttämö sijaitsee aivan Tampereen kaupungin keskustassa, Kyttälän kaupunginosassa, entisen elokuvateatteri Hämeen tiloissa Hatanpään valtatiellä.

Ahaa Teatterin vakinaiseen henkilökuntaan kuuluu tällä hetkellä neljä näyttelijää, tuottaja, teatterisihteeri, myyntisihteeri, talous- ja myyntisihteeri sekä kaksi teatteriteknikkoa. Ohjelmiston suunnittelee taiteellinen ryhmä, joka koostuu teatterin henkilökunnasta. Lisäksi teatterissa työskentelee vierailevia taiteilijoita ja muuta määräaikaista henkilökuntaa. Teatteri on ryhmäteatteri, jonka hallitukseen kuuluu osa teatterin vakituisesta henkilökunnasta.

Teatterin ohjelmisto painottuu kotimaisiin kantaesityksiin. Ohjelmisto sisältää lasten ja nuorten maailmaa käsitteleviä aiheita. Ahaa Teatterin viimeisimmistä nuortennäytelmistä suurin osa on ollut kantaesityksiä. Ahaa Teatteri on yksi ammattiteattereista, jonka ohjelmistoon kuuluu vakituisesti 13-vuotiaista lähtien nuoriin aikuisiin suunnattu teatteriesitys.

Teatterin 42 toimintavuoden aikana 1971–2013 sen esityksille kertyi yhteensä yli 1,7 miljoonaa katsojaa. Nykyisin katsojia on vuosittain noin 30 000. Esityksiä on vuosittain yli 200, joista suurin osa on kiertue-esityksiä eri puolilla Suomea, pääosin kouluissa, ammatillisissa oppilaitoksissa sekä muissa teattereissa. Kiertuebussin matkamittariin kertyy noin 25 000 kilometriä vuosittain.

Ahaa Teatteri sai vuonna 2008 laatuaan ensimmäisen Suomen Teatterit ry:n ja Lasten Päivän Säätiön jakaman lastenteatteripalkinnon. Vuoden 2010 alusta Ahaa Teatteri on ollut Suomen Teatterit ry:n jäsenteatteri.

Ahaa Teatterin perustaminen
Ahaa Teatterin perustava kokous oli vuonna 1970 Helsingissä. Ahaa Teatterin ideoivat Tapio Kouki ja Kurt Nuotio. Teatterin esikuvana oli ruotsalainen Fickteatern, joka oli mullistanut ruotsalaisen kouluteatteritoiminnan vuonna 1968. Fickteatern esitti näytelmiä koulujen luokkahuoneissa tai voimistelusaleissa yleisön istuessa lattialla. Näytelmät käsittelivät arkisia ongelmia, ja näyttelijät olivat aktiivisessa vuorovaikutuksessa yleisön kanssa. Fickteaternin henkilökunnan kirjoittamasta kirjasta Barnteatern – en klassfråga tuli ilmestyttyään 1970 monien teattereiden oppikirja Skandinaviassa. Myös tanskalainen teatteri Banden vaikutti Ahaa Teatterin lähtökohtiin. Varsin pian mukaan hankkeeseen saatiin Jussi Helminen, Marja Packalén ja Kirsti Kemppainen. Joukko täydensi vielä itseään muusikko Heikki Huttusella.

Tampereelle muutto tuli ajankohtaiseksi Kurt Nuotion neuvoteltua toimitiloista Tampereen kaupungin kanssa Pyynikin kesäteatteri ja Vehmaisten tyhjentynyt kansakoulu Tampereella. Muutollaan Ahaa Teatteri pyrki eroon Helsinki-keskeisestä teatterielämästä ja Tampereen sijainti oli kiertueiden kannalta huomattavasti keskeisempi. Ensimmäinen ensi-ilta oli heinäkuussa 1971 (Robin Hood).

Ahaa Teatterin esitykset

1970-luku
Robin Hood, ensi-ilta 17.7.1971
Tuu tuu tupakkarulla, 27.10.1971
Polttaa polttaa..., 28.10.1971
Pinna tiukalla, 20.4.1972
Huumausainenäytelmä eli kamal yrgyplyn ja hänen hashispussinsa ihmeellinen matka turkista Suomeen ja mitä sitten tapahtui..., 11.9.1972
Hullunkuriset pellet, elokuussa 1972
Vika on sika, 9.1.1973
Kauniita unia beibi, 26.8.1973
Morjens maailma, 17.11.1973
Juomajuttuja, 27.9.1974
"Koettakaa vedellä" vastasi palopäällikkö, 7.2.1975
Muurmannin rataroikka, 17.8.1975
Ottakaa hikka kiinni, 20.9.1975
Syysvaalitalkoot, 10.8.1975
Mitä teatteri on, 17.11.1975
Hölmöläiset, 8.2.1976
Hullunkuriset pellet, 15.8.1976
Jeppe Niilonpoika, 17.9.1976
Sirkus Ahaa, 8.10.1976
Pikkuporvareita, 20.2.1977
Matkalla, 30.8.1977
Kertomus Leninistä, 16.9.1977
Konsertti Ahaa Teatterin tukemiseksi, 23.1.1978
Kaksitoista tuolia, 12.2.1978
Sinua sinua rakastan, 17.8.1978
Rööki-Rocky, 18.8.1978
Iltamat, 5.9.1978
Solveigin laulu, 18.2.1979
Huckleberry Finn, 16.9.1979

1980-luku
Kosinta, 27.1.1980
Karhu, 27.1.1980
Herra Vinkkeli, väkevä mies, 29.2.1980
Laiskan miehen rikkaudet, 16.3.1980
Mies joka nai mykän vaimon, 5.6.1980
Linjuripolkka, 20.8.1980
Maailman suurin P., 5.10.1980
Venäläinen ilta, 10.10.1980
Lauri Viidan laulumailla, 11.1.1981
Aarresaari, 28.2.1981
Töräpään iso, 4.6.1981
Kyyhky ja unikko, 18.10.1981
Heinari pyysi moikkaamaan, 24.10.1981
Lintuansa, 24.11.1981
Kettu Repolaisen kertomuksia, 27.10.1981
Anne Frankin päiväkirja, 6.3.1982
Elvis, 18.8.1982
Elvis -konsertti, 10.11.1982
Kultaiset rannerenkaat, 18.9.1983
Kivinen keinu - kuvia Aleksis Kivestä, 28.2.1984
Kaksi tietä vuorelle, 30.9.1984
Ihmisen huone, 2.3.1985
Onnenonkijat, 16.10.1985
Hyvää yötä herra presidentti, 16.3.1986
Fahrenheit 451, 21.9.1986
Isän varjo, 5.2.1987
Viimeinen Ö Päivistä pois, 28.2.1987
Herra Poukin arvoitus, 23.9.1987
Iltamat, 22.11.1987
Antiikin tarinoita, 16.1.1988
Älli hillossa, 16.2.1988
Kevään herääminen, 29.9.1988
Ahaa laulaa, 11.12.1988
Onnellinen prinssi, 2.2.1989
Piirileikki, 16.3.1989
Woyzeck, 19.8.1989

1990-luku
Osakkeet nousussa Osku, 25.1.1990
Frankenstein, 26.9.1990
Ei kukaan Santeri, 19.2.1991
Rakas Jelena, 16.8.1991
Pöytä on pöytä?, 7.2.1992
Kahvila Fortuna, 25.4.1992
Ihmemies Praxis, 11.8.1992
Hyppäävä hiiri, 14.1.1993
Medeia, 24.1.1993
Anna, nyt!, 20.2.1993
Palava arvoitus II, 17.9.1993
Palava arvoitus III, 18.9.1993
Valkoista laastaria, 3.11.1993
Heinähattu ja Vilttitossu, 29.1.1994, (Ahaa Teatteri ja Teatteri 2000)
Riemu loma, 3.9.1994
Henkilökohtaista, 17.9.1994
Kadonnut lapsi, 22.10.1994
Viinin viemää, 28.1.1995
Olioelämää, 2.9.1995
Tartuffe eli herra Hurskainen, 2.2.1996
Suu puhtaaksi, 15.8.1996
Nainen peilissä, 1.10.1996
Eroosionäytelmä, 31.1.1997
Mäkimetsän sissit, 29.8.1997
Morkunmäen marraskuu, 17.12.1997
Luokan vihollinen, 30.1.1998
Tirlittan, 28.8.1998
Näkymätön traktori, 29.1.1999
Knut Pitkäjalka, 27.8.1999

2000-luku
360 Astetta, 31.3.2000
Wilman huone, 1.9.2000
En etsi valtaa loistoa, 2.2.2001
Zoo story - eläintarhatarina, 25.5.2001
Kissat - misukaali, 18.1.2002
Tuloja ja äkkilähtöjä, 23.8.2002
Tähti on suuttunut, 23.9.2003
Herra Heinämäki ja avaruusborkkana, 15.9.2004
Rakkausjuttu, 26.1.2005
Todellinen prinsessa, 5.8.2005
Gong donkeys - Mölyaasit, 26.1.2006
Pikku piru, 31.8.2006
Räjähdysvaara, 26.1.2007
Pumpulin lapset, 6.3.2007
Risto Räppääjä ja Pakastaja-Elvi, 5.9.2007
Aika outo aika, 23.1.2008
Kymmenen tikkua laudalla, 3.9.2008
Hellppoo rahaa, 5.2.2009
Tatun ja Patun outo loma, 24.9.2009
Ihana meri, 12.11.2009

2010-luku
Toinen vasemmalta, 3.9.2010
Viirun syntymäpäivä, 14.9.2010
Toimintasankarin päiväkirja, 26.1.2011
Kuolleen kuninkaan kaupunki, 15.2.2011
Ella ja kaverit juhlatuulella, 16.9.2011
Viirun ja Pesosen joulu, 1.11.2011
PUSSAUS K-Oppi, 10.2.2012
Emilian päiväkirja: SUPERMARSU, 5.9.2012
Mimmi Lehmä ja varis, 3.10.2012
Katso päin, 1.2.2013
Viidakkokirja, 10.9.2013
Otellopeli, 5.2.2014
Risto Räppääjä ja nukkavieru Nelli, 9.9.2014
WHAZZUP ERNU?, 4.2.2015
Susi- tarina valkoisesta valheesta, 2.9.2015
KATVE, musikaali 15.1.2016
Ystäväni Viiru, 7.9.2016
Katsuro, 27.1.2017
Betoniviidakko, 30.8.2017
Veden muisti, 2.2.2018

Nykyinen ja tuleva ohjelmisto
Betoniviidakko, käsikirjoitus ja ohjaus Kimmo Virtanen, biisit Paleface
Veden muisti, alkuperäisteksti Emmi Itäranta Teemestarin kirja, dramatisointi ja ohjaus Tommi Kainulainen

Lähteet
 Jari Nieminen: Ahaa Teatteri 1970–1990 ja asema teatterikentässä (Pro gradu -tutkielma 1997, Tampereen Yliopisto)

Viitteet

Aiheesta muualla
 Ahaa Teatteri

Lastenkulttuuri
Tampereen teatterit
Kyttälä